CELEX: 32019D1121
Language: et
Date: 2019-06-25 00:00:00
Title: Nõukogu otsus (EL) 2019/1121, 25. juuni 2019, Euroopa Liidu ja Vietnami Sotsialistliku Vabariigi vahelise vabakaubanduslepingu Euroopa Liidu nimel allakirjutamise kohta

2.7.2019   
               
               
                  ET
               
               
                  Euroopa Liidu Teataja
               
               
                  L 177/1
               
            
         NÕUKOGU OTSUS (EL) 2019/1121,
         25. juuni 2019,
         Euroopa Liidu ja Vietnami Sotsialistliku Vabariigi vahelise vabakaubanduslepingu Euroopa Liidu nimel allakirjutamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 91 lõiget 1, artikli 100 lõiget 2 ja artikli 207 lõike 4 esimest lõiku koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     23. aprillil 2007 andis nõukogu komisjonile loa pidada läbirääkimisi vabakaubanduslepingu üle Kagu-Aasia Maade Assotsiatsiooni (ASEAN) liikmesriikidega. Selle loaga nähti ette kahepoolsete läbirääkimiste võimalus.
                  
               
                     (2)
                  
                  
                     22. detsembril 2009 andis nõukogu komisjonile loa pidada kahepoolseid vabakaubanduslepingu läbirääkimisi ASEANi eri liikmesriikidega. 2012. aasta juunis alustas komisjon Vietnamiga kahepoolseid läbirääkimisi vabakaubanduslepingu üle, mida tuli pidada olemasolevate läbirääkimisjuhiste kohaselt.
                  
               
                     (3)
                  
                  
                     Euroopa Liidu ja Vietnami Sotsialistliku Vabariigi vahelise vabakaubanduslepingu („leping“) läbirääkimised on lõpule viidud.
                  
               
                     (4)
                  
                  
                     Lepingule tuleks liidu nimel alla kirjutada, eeldusel et see hiljem sõlmitakse,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Vietnami Sotsialistliku Vabariigi vahelise vabakaubandusepingu („leping“) liidu nimel allakirjutamiseks antakse luba, eeldusel et nimetatud leping sõlmitakse. (1)
            
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 25. juuni 2019
            
               
                  Nõukogu nimel
               
               
                  eesistuja
               
               A. ANTON
            
         
         
            (1)  Lepingu tekst avaldatakse koos selle sõlmimise otsusega.